“ผู้ว่าฯสกลฯ” สั่ง “ห้ามขายเหล้า” สกัดรวมกลุ่มสังสรรค์ เสี่ยงแพร่ “โควิด” ดีเดย์วันนี้!
"ผู้ว่าฯสกลฯ" งัดกฎเหล็ก "ห้ามขายเหล้า" สกัดการรวมกลุ่มสังสรรค์ เสี่ยงแพร่ "โควิด-19" ดีเดย์วันนี้! 
"ผู้ว่าฯสกลฯ" งัดกฎเหล็ก "ห้ามขายเหล้า" สกัดการรวมกลุ่มสังสรรค์ เสี่ยงแพร่ "โควิด-19" ดีเดย์วันนี้!
31 มี.ค. 2563

ผู้สื่อข่าวรายงานว่า หลังจากที่ นายมนต์สิทธิ์ ไพศาลธนวัฒน์ ผู้ว่าราชการจังหวัดสกลนคร ออกประกาศคำสั่งปิดธุรกิจกลุ่มเสี่ยง ตั้งแต่วันที่ 20 มี.ค.-วันที่ 2 เม.ย. 2563 ตามมาตรการควบคุมของรัฐบาล เพื่อป้องกันการแพร่ระบาดของโรคติดเชื้อไวรัสโควิด-19
ล่าสุด นายมนต์สิทธิ์ ผู้ว่าฯสกลนคร ได้มีคำสั่งเพิ่มเติม ให้มีการงดขายสุรา เครื่องดื่มแอลกอฮอล์ทุกชนิด ในพื้นที่ จ.สกลนคร ระหว่างวันที่ 31 มี.ค.-16 เม.ย.63 เพื่อป้องกันการรวมกลุ่มสังสรรค์ เนื่องจากเป็นปัจจัยเสี่ยงต่อการแพร่ระบาดสูง รวมทั้งสถานที่ต่างๆ ที่ถูกสั่งปิดถึงวันที่ 2 เม.ย. ให้ขยายเวลาเพิ่มไปจนถึง 16 เม.ย.
ทั้งนี้ หากพบว่ามีการฝ่าฝืน จะมีมาตรการดำเนินการตามกฎหมาย โดยต้องระวางโทษจำคุกไม่เกินหนึ่งปี หรือปรับไม่เกินหนึ่งแสนบาท หรือทั้งจำทั้งปรับตามมาตรา 52 แห่งพระราชบัญญัติโรคติดต่อ พ.ศ. 2558